CELEX: 62021TN0666
Language: el
Date: 2021-10-15 00:00:00
Title: Υπόθεση T-666/21: Προσφυγή-αγωγή της 15ης Οκτωβρίου 2021 — Società Navigazione Siciliana κατά Επιτροπής

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/41
            
         
      Προσφυγή-αγωγή της 15ης Οκτωβρίου 2021 — Società Navigazione Siciliana κατά Επιτροπής
      (Υπόθεση T-666/21)
      (2022/C 2/57)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Società Navigazione Siciliana SCpA (Trapani, Ιταλία) (εκπρόσωποι: R. Nazzini, F. Ruggeri Laderchi, C. Labruna και L. Calini, δικηγόροι)
      
         Καθής-Εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει εν μέρει την απόφαση της 17ης Ιουνίου 2021, κατά το μέρος που με αυτή κρίθηκε ότι η Società Navigazione Siciliana SCpA ήταν δικαιούχος παράνομης ενισχύσεως απορρέουσας από τις φορολογικές απαλλαγές που προβλέπει ο νόμος του 2010 και διατάχθηκε η ανάκτησή της από το ιταλικό κράτος.
               
            
                  —
               
               
                  να υποχρεώσει την Επιτροπή να καταβάλει αποζημίωση για τη ζημία, όπως αυτή προσδιορίστηκε και θα προσδιοριστεί σε μεταγενέστερο (και ενδεχόμενο) στάδιο της διαδικασίας
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει δύο λόγους.
      
                  1.
               
               
                  Πρώτος λόγος ακυρώσεως: εσφαλμένος προσδιορισμός του δικαιούχου της ενισχύσεως — Παράβαση νόμου
                  
                              —
                           
                           
                              Συναφώς υποστηρίζεται ότι η απόφαση της 17ης Ιουνίου 2021 ενέχει πρόδηλο σφάλμα ερμηνείας και εφαρμογής της ευρωπαϊκής νομοθεσίας, καθόσον η Επιτροπή θεώρησε ότι η Società Navigazione Siciliana SCpA (και όχι η Siremar) ήταν η δικαιούχος της ενισχύσεως που κρίθηκε ασύμβατη με τους ευρωπαϊκούς κανόνες όσον αφορά το ζήτημα της καταβολής των τελών καταχωρίσεως για την απόκτηση του επιχειρηματικού κλάδου της Siremar.
                           
                        
            
                  2.
               
               
                  Δεύτερος λόγος ακυρώσεως: Συμβατότητα της ενισχύσεως με την παρέκκλιση του άρθρου 106, παράγραφος 2, ΣΛΕΕ — Παράβαση νόμου — Παραβίαση της υποχρεώσεως αιτιολογήσεως
                  
                              —
                           
                           
                              Συναφώς προβάλλεται ότι η απόφαση της 17ης Ιουνίου 2021 ενέχει, εν πάση περιπτώσει, πρόδηλο σφάλμα ερμηνείας και εφαρμογής της ευρωπαϊκής νομοθεσίας και παράβαση της υποχρεώσεως αιτιολογήσεως εκ μέρους της καθής, καθόσον η Επιτροπή -χωρίς να προβεί σε σχετική ανάλυση- απέκλεισε τη συμβατότητα της χορηγηθείσας υπέρ της Società Navigazione Siciliana SCpA ενισχύσεως με την παρέκκλιση που προβλέπει το άρθρο 106, παράγραφος 2, ΣΛΕΕ για τις υπηρεσίες γενικού οικονομικού συμφέροντος (ΥΓΟΣ).